GREEK SUPREME COURT DECISION

Decision ID: 1345/2024
Decision Number: 1345
Decision Year: 2024
Department: Πολιτικό (Α2)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α2' Πολιτικό Τμήμα ΣΥΓΚΡΟΤΗΘΗΚΕ από τους Δικαστές: Παναγιώτη Βενιζελέα, Προεδρεύοντα Αρεοπαγίτη, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια και Μιχαήλ Αποστολάκη, Αρεοπαγίτες. ΣΥΝΗΛΘΕ σε δημόσια συνεδρίαση στο Κατάστημά του, στις 11 Μαρτίου 2024, με την παρουσία και της γραμματέως Θεοδώρας Παπαδημητρίου, για να δικάσει την υπόθεση μεταξύ: Της αναιρεσείουσας: ανώνυμης τραπεζικής εταιρείας με την επωνυμία "ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ΑΕ ΥΠΟ ΕΙΔΙΚΗ ΕΚΚΑΘΑΡΙΣΗ", που εδρεύει στην Αθήνα και εκπροσωπείται νόμιμα από την Ειδική Εκκαθαρίστρια αυτής, ανώνυμη εταιρεία με την επωνυμία "PQH Ενιαία Ειδική Εκκαθάριση Α.Ε.", η οποία εδρεύει στην Αθήνα και εκπροσωπείται νόμιμα. Εκπροσωπήθηκε από τον πληρεξούσιο δικηγόρο της Λάμπρο Κιτσαρά, με δήλωση του άρθρου 242 παρ.2 του Κ.Πολ.Δ. Του αναιρεσιβλήτου: Κ. Γ. του Π., κατοίκου ... Εκπροσωπήθηκε από τον πληρεξούσιο δικηγόρο της Πολύβιο Βερώνη. Η ένδικη διαφορά άρχισε με την από 26-2-2019 αγωγή του ήδη αναιρεσιβλήτου, που κατατέθηκε στο Πολυμελές Πρωτοδικείο Αθηνών. Εκδόθηκαν οι αποφάσεις: 441/2020 του ίδιου Δικαστηρίου και 362/2022 του Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 30-8-2022 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος του αναιρεσιβλήτου ζήτησε την απόρριψη της αίτησης και την καταδίκη του αντιδίκου μέρους στη δικαστική δαπάνη.

Judges: Παναγιώτη Βενιζελέα, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια, Μιχαήλ Αποστολάκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α2' Πολιτικό Τμήμα ΣΥΓΚΡΟΤΗΘΗΚΕ από τους Δικαστές: Παναγιώτη Βενιζελέα, Προεδρεύοντα Αρεοπαγίτη, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια και Μιχαήλ Αποστολάκη, Αρεοπαγίτες. ΣΥΝΗΛΘΕ σε δημόσια συνεδρίαση στο Κατάστημά του, στις 11 Μαρτίου 2024, με την παρουσία και της γραμματέως Θεοδώρας Παπαδημητρίου, για να δικάσει την υπόθεση μεταξύ: Της αναιρεσείουσας: ανώνυμης τραπεζικής εταιρείας με την επωνυμία "ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ΑΕ ΥΠΟ ΕΙΔΙΚΗ ΕΚΚΑΘΑΡΙΣΗ", που εδρεύει στην Αθήνα και εκπροσωπείται νόμιμα από την Ειδική Εκκαθαρίστρια αυτής, ανώνυμη εταιρεία με την επωνυμία "PQH Ενιαία Ειδική Εκκαθάριση Α.Ε.", η οποία εδρεύει στην Αθήνα και εκπροσωπείται νόμιμα. Εκπροσωπήθηκε από τον πληρεξούσιο δικηγόρο της Λάμπρο Κιτσαρά, με δήλωση του άρθρου 242 παρ.2 του Κ.Πολ.Δ. Του αναιρεσιβλήτου: Κ. Γ. του Π., κατοίκου ... Εκπροσωπήθηκε από τον πληρεξούσιο δικηγόρο της Πολύβιο Βερώνη. Η ένδικη διαφορά άρχισε με την από 26-2-2019 αγωγή του ήδη αναιρεσιβλήτου, που κατατέθηκε στο Πολυμελές Πρωτοδικείο Αθηνών. Εκδόθηκαν οι αποφάσεις: 441/2020 του ίδιου Δικαστηρίου και 362/2022 του Εφετείου Αθηνών. Την αναίρεση της τελευταίας απόφασης ζητεί η αναιρεσείουσα με την από 30-8-2022 αίτησή της. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Ο πληρεξούσιος του αναιρεσιβλήτου ζήτησε την απόρριψη της αίτησης και την καταδίκη του αντιδίκου μέρους στη δικαστική δαπάνη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Με την υπό κρίση από 30-8-2022 αίτηση αναίρεσης προσβάλλεται η, αντιμωλία των διαδίκων εκδοθείσα, κατά την τακτική διαδικασία, υπ' αριθ. 362/2022 τελεσίδικη απόφαση του Τριμελούς Εφετείου Αθηνών, το οποίο απέρριψε την έφεση της αναιρεσείουσας - εναγομένης κατά της υπ' αριθ. 441/2020 οριστικής απόφασης του Πολυμελούς Πρωτοδικείου Αθηνών, επικυρώνοντας την ως άνω πρωτοβάθμια απόφαση, που είχε δεχθεί την από 26-2-2019 αγωγή του αναιρεσίβλητου, με την οποία αυτός (αναιρεσίβλητος) είχε ζητήσει την εξάλειψη των αναφερόμενων στην αγωγή υποθηκών υπέρ της αναιρεσείουσας επί των περιγραφομένων ακινήτων, που κληρονόμησε από τον πατέρα του, λόγω εξόφλησης. Η αίτηση αναίρεσης, έχει ασκηθεί νομότυπα και εμπρόθεσμα (άρθρα 552, 553, 556, 558, 564, 566 παρ.1ΚΠολΔ), είναι επομένως παραδεκτή (άρθρα 577 παρ.1 ΚΠολΔ) και πρέπει να ερευνηθεί περαιτέρω ως προς τους λόγους της (άρθρο 577 παρ. 3 Κ.Πολ.Δ.). Από τα άρθρα 1257, 1258, 1260, 1269 εδ. 1, 1270, 1281 και 1317 του ΑΚ προκύπτει ότι σε ξένο ακίνητο μπορεί να συσταθεί εμπράγματο δικαίωμα υποθήκης για την εξασφάλιση απαιτήσεως με την προνομιακή ικανοποίηση του δανειστή από το πράγμα. Αποκτάται η υποθήκη, εφ' όσον υπάρχει τίτλος ο οποίος χορηγεί δικαίωμα υποθήκης και γίνει εγγραφή της στο βιβλίο υποθηκών, πάντοτε για ορισμένο χρηματικό ποσό. Το ποσό της υποθήκης, η χρηματική δηλαδή ποσότητα για την οποία εγγράφεται, προσδιορίζει αριθμητικώς το όριο της προνομιακής ικανοποιήσεως του ενυπόθηκου δανειστή, σε περίπτωση αναγκαστικού πλειστηριασμού, δεν αποτελεί όμως περιγραφή του μεγέθους της ασφαλιζόμενης απαιτήσεως, η οποία είναι αυτοτελές αναγκαίο στοιχείο της υποθήκης, που μπορεί να έχει διάφορο, από το ποσό της εγγραφής της υποθήκης, ύψος. Αν το ποσόν της εγγραφής είναι μικρότερο της ασφαλιζομένης απαιτήσεως, η καταβολή της απαίτησης μέχρι του ποσού αυτού δεν επιφέρει απόσβεση της υποθήκης, αφού ασφαλιζόμενη είναι ολόκληρη η απαίτηση, σύμφωνα με την αρχή του αδιαιρέτου της υποθηκικής ευθύνης και υπεγγυότητος (άρθρο 1281 ΑΚ) εξαιρουμένης της περιπτώσεως του άρθρου 1294 ΑΚ, απόσβεση δε της υποθήκης επέρχεται με την ολοσχερή απόσβεση της ασφαλιζόμενης απαιτήσεως (άρθρο 1317 ΑΚ, βλ.Α.Π.16/2016, Α.Π.560/2006). Η διάκριση, συνεπώς, μεταξύ ασφαλισμένου και μη ασφαλισμένου με υποθήκη μέρους της απαίτησης έχει έννομη συνέπεια μόνο για την κατάταξη που γίνεται μετά τη διεξαγωγή του πλειστηριασμού (Ολ.Α.Π.564/1986, Α.Π. 560/2006, Α.Π.872/1996). Από δε τις διατάξεις των άρθρων 436, 438, 421, 477 ΑΚ προκύπτει ότι με τη σύμβαση ανανεώσεως καταργείται η υπάρχουσα ενοχή και αντικαθίσταται με νέα. Προϋπόθεση για την εγκυρότητα της συμβάσεως αυτής είναι η ύπαρξη στα συμβαλλόμενα μέρη σκοπού κατάργησης της υπάρχουσας ενοχής και σύστασης νέας, ο σκοπός δε αυτός δεν είναι ανάγκη να δηλώνεται ρητώς στη σύμβαση, αφού αρκεί να συνάγεται και σιωπηρώς, όμως κατά τρόπο σαφή, πρέπει δε να γίνεται επίκλησή του και να αποδεικνύεται από τον επικαλούμενο αυτόν (Α.Π. 845/2019, Α.Π.1399/2015). Εξάλλου κατά το άρθρο 439 ΑΚ στην ανανέωση χρέους οι ασφάλειες της παλαιάς ενοχής (εγγυητές, ενέχυρα, υποθήκες) διατηρούνται υπέρ της νέας, μόνο εφόσον συναίνεσε ο εγγυητής, ή ο κύριος του ενυπόθηκου ή του πράγματος που έχει ενεχυρασθεί οφειλέτης ή τρίτος. Η συναίνεση αυτή, η οποία αποτελεί δήλωση βουλήσεως απευθυντέα προς το ένα ή το άλλο συμβαλλόμενο μέρος της συμβάσεως ανανεώσεως, με την οποία συμφωνείται η μετάθεση των ασφαλειών στη νέα ενοχή, πρέπει να περιβληθεί, ανάλογα με τη σχετική περίπτωση, τον τύπο της εγγυήσεως, του ενεχύρου ή της υποθήκης (άρθρα 849, 1211, 1266 ΑΚ αντιστοίχως). 'Ετσι, η συναίνεση του κυρίου του ενυπόθηκου πράγματος πρέπει να περιβληθεί τον τύπο του συμβολαιογραφικού εγγράφου και να εγγραφεί στο βιβλίο υποθηκών (Α.Π.1399/2015, Α.Π.434/2000). Περαιτέρω, κατά τη διάταξη του άρθρου 559 αριθ. 1 του ΚΠολΔ αναίρεση επιτρέπεται αν παραβιάστηκε κανόνας του ουσιαστικού δικαίου, στον οποίο περιλαμβάνονται και οι ερμηνευτικοί κανόνες των δικαιοπραξιών. Ο κανόνας δικαίου παραβιάζεται αν δεν εφαρμοσθεί, ενώ συντρέχουν οι πραγματικές προϋποθέσεις για την εφαρμογή του, ή αν εφαρμοσθεί, ενώ δεν συντρέχουν οι προϋποθέσεις αυτές, καθώς και αν εφαρμοσθεί εσφαλμένα, η δε παραβίαση εκδηλώνεται είτε με ψευδή ερμηνεία, είτε με εσφαλμένη εφαρμογή (Ολ.Α.Π.7/2006, Ολ.Α.Π.4/2005). Στην περίπτωση που το δικαστήριο έκρινε κατ' ουσίαν την υπόθεση, η παραβίαση κανόνα ουσιαστικού δικαίου κρίνεται ενόψει των πραγματικών περιστατικών, που ανελέγκτως δέχθηκε ότι αποδείχθηκαν το δικαστήριο της ουσίας και της υπαγωγής αυτών στο νόμο, ιδρύεται δε ο λόγος αυτός, όταν το δικαστήριο εφάρμοσε το νόμο, παρότι τα πραγματικά περιστατικά που δέχθηκε ότι αποδείχθηκαν δεν ήταν αρκετά για την εφαρμογή του ή δεν εφάρμοσε το νόμο, παρότι τα πραγματικά περιστατικά που δέχθηκε αρκούσαν για την εφαρμογή του, καθώς και όταν προέβη σε εσφαλμένη υπαγωγή των πραγματικών περιστατικών σε διάταξη, στο πραγματικό της οποίας αυτά δεν υπάγονται. Για να είναι ορισμένος ο λόγος αυτός πρέπει να καθορίζονται η συγκεκριμένη διάταξη του ουσιαστικού δικαίου, που παραβιάσθηκε και το αποδιδόμενο στο δικαστήριο νομικό σφάλμα περί την ερμηνεία και εφαρμογή της (Ολ.ΑΠ 20/2005, Ολ.ΑΠ 32/1996), αλλιώς ο λόγος αυτός είναι αόριστος και γι' αυτό απορριπτέος ως απαράδεκτος. Στους κανόνες του ουσιαστικού δικαίου, η παραβίαση των οποίων ιδρύει τον από τη διάταξη αυτή προβλεπόμενο λόγο, περιλαμβάνονται και οι ερμηνευτικοί κανόνες των άρθρων 173 και 200 Α.Κ., με τους οποίους ορίζεται ότι, κατά την ερμηνεία της δήλωσης βουλήσεως αναζητείται η αληθινή βούληση χωρίς προσήλωση στις λέξεις, και ότι οι συμβάσεις ερμηνεύονται όπως απαιτεί η καλή πίστη, αφού ληφθούν υπόψη και τα συναλλακτικά ήθη και οι οποίοι εφαρμόζονται σε κάθε περίπτωση, κατά την οποία υπάρχει κενό στη δικαιοπραξία ή γεννιέται αμφιβολία για τη δήλωση βουλήσεως. Μέσα από την εφαρμογή των διατάξεων αυτών θα ανευρεθεί και θα κατανοηθεί το πραγματικό περιεχόμενο μιας δικαιοπραξίας, κατά τρόπο ώστε τούτο να ανταποκρίνεται στην πραγματική θέληση των δικαιοπρακτούντων. Η προσφυγή στις διατάξεις αυτές προϋποθέτει την ύπαρξη κενού ή ασάφειας στη δικαιοπραξία, που διαπιστώνεται ανελέγκτως από το δικαστήριο, έστω και έμμεσα, οπότε, σε περίπτωση μη αναζήτησης του αληθινού περιεχομένου της δικαιοπραξίας βάσει των διατάξεων αυτών, ιδρύεται ο ως άνω λόγος αναίρεσης (Ολ.ΑΠ 26/2004, ΑΠ 862/2020). Εξάλλου, κατά τη διάταξη του άρθρου 559 αριθ. 19 του Κ.Πολ.Δ, αναίρεση επιτρέπεται αν η απόφαση δεν έχει νόμιμη βάση. Από τη διάταξη αυτή, που αποτελεί κύρωση της παράβασης του άρθρου 93 παρ.3 του Συντάγματος, προκύπτει ότι ο προβλεπόμενος από αυτή λόγος αναίρεσης ιδρύεται όταν στην ελάσσονα πρόταση του νομικού συλλογισμού δεν εκτίθενται καθόλου πραγματικά περιστατικά (έλλειψη αιτιολογίας), ή όταν τα εκτιθέμενα δεν καλύπτουν όλα τα στοιχεία που απαιτούνται, βάσει του πραγματικού του εφαρμοστέου κανόνα δικαίου, για την επέλευση της έννομης συνέπειας που απαγγέλθηκε ή την άρνησή της (ανεπαρκής αιτιολογία) ή όταν αντιφάσκουν μεταξύ τους (αντιφατική αιτιολογία), δηλαδή όταν τα πραγματικά περιστατικά που στηρίζουν το αποδεικτικό πόρισμά της για κρίσιμο ζήτημα συγκρούονται μεταξύ τους και αλληλοαναιρούνται, αποδυναμώνοντας έτσι την κρίση της απόφασης για την υπαγωγή ή μη της ατομικής περίπτωσης στο πραγματικό συγκεκριμένου κανόνα ουσιαστικού δικαίου, που συνιστά και το νομικό χαρακτηρισμό της ατομικής περίπτωσης. Το κατά νόμο αναγκαίο περιεχόμενο της ελάσσονος προτάσεως προσδιορίζεται από τον εκάστοτε εφαρμοστέο κανόνα ουσιαστικού δικαίου, του οποίου το πραγματικό πρέπει να καλύπτεται πλήρως από τις παραδοχές της απόφασης στο αποδεικτικό της πόρισμα, και να μην καταλείπονται αμφιβολίες. Ελλείψεις αναγόμενες μόνο στην ανάλυση και στάθμιση των αποδεικτικών μέσων και γενικότερα ως προς την αιτιολόγηση του αποδεικτικού πορίσματος, αν αυτό διατυπώνεται σαφώς, δεν συνιστούν ανεπαρκείς αιτιολογίες. Δηλαδή, μόνο το τι αποδείχθηκε ή δεν αποδείχθηκε είναι ανάγκη να εκτίθεται στην απόφαση πλήρως και σαφώς και όχι γιατί αποδείχθηκε ή δεν αποδείχθηκε (Ολ.Α.Π.18/08, Ολ.Α.Π.15/2006). Τα νομικά ή πραγματικά επιχειρήματα των διαδίκων ή του δικαστηρίου, που συνέχονται με την ερμηνεία του νόμου ή την αξιολόγηση και στάθμιση των αποδείξεων, δεν συνιστούν παραδοχές διαμορφωτικές του αποδεικτικού πορίσματος του δικαστηρίου και, επομένως, αιτιολογία της απόφασης ικανή να ελεγχθεί αναιρετικά με τον παραπάνω λόγο για ανεπάρκεια ή αντιφατικότητα, ούτε ιδρύεται ο λόγος αυτός αναίρεσης, αν το δικαστήριο της ουσίας δεν ανέλυσε ιδιαιτέρως ή διεξοδικά τα επιχειρήματα των διαδίκων που δεν συνιστούν αυτοτελείς ισχυρισμούς τους (Α.Π.50/2020, Α.Π.1075/2019, Α.Π.708/2017). Στην προκείμενη περίπτωση, το Εφετείο δέχθηκε, με την προσβαλλόμενη απόφασή του, κατά το ενδιαφέρον τον αναιρετικό έλεγχο μέρος, τα ακόλουθα πραγματικά περιστατικά: "Σε αγροτική έκταση του αποβιώσαντος την 1-12-2008 πατέρα του ενάγοντος (ήδη αναιρεσιβλήτου), Π. Γ., η οποία έχει εμβαδό 10.859 τ.μ., βρίσκεται στη Θέση "..." της Κτηματικής περιφέρειας της Κοινότητας Αυλώνα Αττικής και εμφαίνεται στο από Ιουλίου 1969 τοπογραφικό σχεδιάγραμμα του πολιτικού μηχανικού Π. Μ., καθώς και σε αγροτική έκταση του ιδίου, εμβαδού 2.759 τ.μ. κειμένη στην ίδια θέση και εμφαινόμενη στο ίδιο τοπογραφικό σχεδιάγραμμα εγγράφηκαν οι εξής υποθήκες: 1) Υποθήκη για 1.000.000 δρχ. (ήτοι 2.934,70 ευρώ) εγγραφείσα την 23-7-1969 στον τόμο 4 και φύλλο 389 στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 842/15-7-1969 σύμβασης ισόποσου χρεωλυτικού δανείου διάρκειας 10 ετών μεταξύ της εναγομένης (ήδη αναιρεσείουσας) και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-3-1979. 2) Υποθήκη για 600.000 δρχ. (ήτοι 1.760,82 ευρώ) εγγραφείσα, την 14-1-1970, στον Τόμο 4 και φύλλο 389 στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 4/13-1-1981 σύμβασης ισόποσου χρεωλυτικού δανείου, διάρκειας 6 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1975. 3) Υποθήκη για 1.800.000 δρχ. (ήτοι 5.282,47 ευρώ) εγγραφείσα, την 5-3-1971, στον τόμο 4 και φύλλο 389, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 273/3-3-1971 σύμβασης ισόποσου χρεωλυτικού δανείου, διάρκειας 10 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1980. 4) Υποθήκη για 1.300.000 δρχ. (ήτοι 3.815,11 ευρώ) εγγραφείσα, την 17-6-1971 στον τόμο 4 και φύλλο 389, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 17/12-5-1971 σύμβασης παροχής πίστωσης ποσού 1.000.000 δρχ., μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 11-5-1973, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 5) Υποθήκη για 2.300.000 δρχ. (ήτοι 6.749,82 ευρώ) εγγραφείσα, την 4-8-1972 στον τόμο 4 και φύλλο 389 στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 648/31-7-1972 σύμβασης ισόποσου χρεωλυτικού δανείου, μεταξύ της εναγομένης και του Π. Γ. και προς εξασφάλιση του δανείου αυτού, αποτελούμενης της άνω σύμβασης εκ δύο τμημάτων, του μεν πρώτου τμήματος εκ δραχμών 1.350.000 διάρκειας 12 ετών και της τελευταίας δόσης καταβλητέας την 31-3-1984, του δε δεύτερου τμήματος εκ δραχμών 950.000 διάρκειας 8 ετών και της τελευταίας δόσης καταβλητέας την 31-3-1980. 6) Υποθήκη για 1.000.000 δρχ. (ήτοι 2.934,70 ευρώ) εγγραφείσα, την 29-12-1972, στον Τόμο 4 και φύλλο 389, στα βιβλία υποθηκών του Υποθηκοφυλακείου Ωρωπού, δυνάμει και προς εξασφάλιση α) της υπ' αριθ. 1110/22-12-1972 σύμβασης χρεωλυτικού δανείου, διάρκειας 15 ετών, μεταξύ της εναγομένης και του Π. Γ., ποσού 200.000 δρχ. και της τελευταίας δόσης καταβλητέας την 30-6-1986 και β) της υπ' αριθ. 1111/22-12-1972 σύμβασης χρεωλυτικού δανείου διάρκειας 8 ετών, μεταξύ της εναγομένης και του Π. Γ., ποσού 800.000 δρχ. και της τελευταίας δόσης καταβλητέας την 30-6-1979. 7) Υποθήκη για 600.000 δρχ. (ήτοι 1.760,82 ευρώ) εγγραφείσα, την 1-8-1973, στον Τόμο 9 και φύλλο 839, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 581/30-7-1973 σύμβασης ισόποσου χρεωλυτικού δανείου, διάρκειας 10 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 30-6-1983. 8) Υποθήκη για 2.000.000 δρχ. (ήτοι 5.869,41 ευρώ) εγγραφείσα, την 22-8-1973, στον τόμο 9 και φύλλο 839, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 50/18-8-1973 σύμβασης παροχής πίστωσης μεταξύ της εναγομένης και του Π. Γ., ποσού 1.000.000 δρχ. και προς εξασφάλιση της σύμβασης αυτής και λήξεως την 17-8-1975, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 9) Υποθήκη για 4.000.000 δρχ. (ήτοι 11.738,81 ευρώ) εγγραφείσα, την 22-7-1976, στον τόμο 9 και φύλλο 839, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 28/20-7- 1976 σύμβασης παροχής πίστωσης μεταξύ της εναγομένης και του Π. Γ., ποσού 2.000.000 δρχ. και προς εξασφάλιση της σύμβασης αυτής και λήξεως την 31-12-1978, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 10) Υποθήκη για 2.000.000 δρχ. (ήτοι 5.869,41 ευρώ) εγγραφείσα, την 13-6-1977, στον τόμο 9 και φύλλο 839, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 25/3-6-1977 σύμβασης παροχής πίστωσης μεταξύ της εναγομένης και του Π. Γ., ποσού 1.000.000 δρχ. και προς εξασφάλιση της σύμβασης αυτής και λήξεως την 31-12-1979, ημερομηνία κατά την οποία έκλεισε ο ανοικτός λογαριασμός, που τηρούνταν με την άνω σύμβαση. 11) Υποθήκη για 11.000.000 δρχ. (ήτοι 32.281,73 ευρώ) εγγραφείσα, την 25-7-1978, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 27/19-7-1978 σύμβασης παροχής πίστωσης μεταξύ της εναγομένης και του Π. Γ., ποσού 5.500.000 δρχ. και προς εξασφάλιση της σύμβασης αυτής και λήξεως την 31-12-1980, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση.12) Υποθήκη για 550.000 δρχ. (ήτοι 1.614,09 ευρώ) εγγραφείσα, την 13-5-1980, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 230/12-5-1980 σύμβασης ισόποσου χρεωλυτικού δανείου, διάρκειας 7 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1986. 13) Υποθήκη για 1.000.000 δρχ. (ήτοι 2.934,70 ευρώ) εγγραφείσα, την 6-5-1981, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 106/5-5-1981 σύμβασης ισόποσης παροχής πίστωσης μεταξύ της εναγομένης και του Π. Γ., προς εξασφάλιση της σύμβασης αυτής και λήξεως την 31-12-1982, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 14) Υποθήκη για 1.162.500 δρχ. (ήτοι 3.411,59 ευρώ) εγγραφείσα, την 14-10-1981, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει των υπ' αριθ. 400/12-10-1981 και 402/12-10-1981 χρεωλυτικών δανείων μεταξύ της εναγομένης και του Π. Γ., ποσού 322.500 δρχ. και 840.000 δρχ. αντίστοιχα, διάρκειας 2 και 9 ετών, αντίστοιχα και προς εξασφάλιση των δανείων αυτών, των τελευταίων δόσεων καταβλητέων την 31-10-1983 και 31-12-1991 αντίστοιχα. 15) Υποθήκη για 15.000.000 δρχ. (ήτοι 44.020,54 ευρώ) εγγραφείσα, την 19-7-1982, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 9/13-7-1982 σύμβασης ισόποσης παροχής πίστωσης μεταξύ της εναγομένης και του Π. Γ., προς εξασφάλιση της σύμβασης αυτής και λήξεως την 31-12-1985, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 16) Υποθήκη για 35.000.000 δρχ. (ήτοι 102.714,60 ευρώ) εγγραφείσα, την 2-2-1984, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού δυνάμει της υπ' αριθ. 45/30-1-1984 σύμβασης παροχής πίστωσης μεταξύ της εναγόμενης και του Π. Γ., η οποία αφορά σε βραχυπρόθεσμο δάνειο ποσού 14.000.000 δρχ. και σε μεσοπρόθεσμο δάνειο ποσού 3.500.000 δρχ., προς εξασφάλιση των δανείων αυτών και μέχρι το διπλάσιο των άνω ποσών (28.000.000 δρχ. και 7.000.000 δρχ.) με ημερομηνία λήξης, την 31-12-1986, με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 17) Υποθήκη για 30.000.000 δρχ. (ήτοι 88.047,09 ευρώ) εγγραφείσα, την 19-8-1985, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 418/14-8-1985 σύμβασης παροχής ισόποσης πίστωσης μεταξύ της εναγομένης και του Π. Γ., προς εξασφάλιση της σύμβασης αυτής, λήξεως την 31-12-1987 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 18) Υποθήκη για 40.000.000 δρχ. (ήτοι 117.388,11 ευρώ) εγγραφείσα, την 20-6-1986, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 141/19-6-1986 σύμβασης παροχής ισόποσης πίστωσης μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 31- 12-1988 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 19) Υποθήκη για 50.000.000 δρχ. (ήτοι 146.735,14 ευρώ) εγγραφείσα, την 21-7-1995, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 252/20-7-1995 σύμβασης παροχής πίστωσης με ανοικτά λογαριασμό μεταξύ της εναγομένης και του Π. Γ., ποσού 25.000.000 δρχ. και προς εξασφάλιση της σύμβασης αυτής, λήξεως την 31-12-1988, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 20) Υποθήκη για 29.500 ευρώ εγγραφείσα, την 16-7-2008, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 62/15-7-2008 σύμβασης χρεωλυτικού δανείου πενταετούς διάρκειας, μεταξύ της εναγόμενης, του ενάγοντος και του Π. Γ., ποσού της σύμβασης 117.000 ευρώ και προς εξασφάλιση του δανείου αυτού, της τελευταίας δόσης καταβλητέας, την 31-12-2012. Περαιτέρω, σε αγροτική έκταση του αποβιώσαντος, την 1-12-2008, πατέρα του ενάγοντος, Π. Γ., η οποία, κατά τον τίτλο κτήσης, έχει εμβαδό 4.000 τ.μ. και κατά νεότερη καταμέτρηση 4.498,10 τ.μ., βρίσκεται στη Θέση "..." της Κτηματικής περιφέρειας της Κοινότητας Αυλώνα Αττικής, με τα εντός αυτής κτίσματα, ήτοι δύο πτηνοτροφικούς θαλάμους εμβαδού 2.000 τ.μ. εγγράφηκαν οι εξής υποθήκες: 1) Υποθήκη για 1.000.000 δρχ. (ήτοι 2.934,70 ευρώ) εγγραφείσα, την 29-12-1972, στον τόμο 8 και φύλλο 788, στα βιβλία υποθηκών του Υποθηκοφυλακείου Ωρωπού, δυνάμει και προς εξασφάλιση α) της υπ' αριθ. 1110/22-12-1972 σύμβασης χρεωλυτικού δανείου, διάρκειας 15 ετών, μεταξύ της εναγομένης και του Π. Γ., ποσού 200.000 δρχ. και της τελευταίας δόσης καταβλητέας την 30-6-1986 και β) της υπ' αριθμ. 1111/22-12-1972 σύμβασης χρεωλυτικού δανείου, διάρκειας 8 ετών, μεταξύ της εναγομένης και του Π. Γ., ποσού 800.000 δρχ. και της τελευταίας δόσης, καταβλητέας την 30-6-1979. 2) Υποθήκη για 600.000 δρχ. (ήτοι 1.760,82 ευρώ) εγγραφείσα, την 1-8-1973, στον τόμο 8 και φύλλο 788, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 581/30-7-1973 σύμβασης ισόποσου χρεωλυτικού δανείου, διάρκειας 10 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 30-6-1983. 3) Υποθήκη για 2.000.000 δρχ. (ήτοι 5.869,41 ευρώ) εγγραφείσα, την 22-8-1973, στον τόμο 8 και φύλλο 788, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 50/18-8-1973 σύμβασης παροχής πίστωσης μεταξύ της εναγομένης και του Π. Γ., ποσού 1.000.000 δρχ. και προς εξασφάλιση της σύμβασης αυτής και λήξεως την 17-8-1975, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 4) Υποθήκη για 7.700.000 δρχ. εγγραφείσα, την 1-12-1975, στον τόμο 8 και φύλλο 788, στα βιβλία υποθηκών του Υποθηκοφυλακείου Ωρωπού, δυνάμει α) της υπ' αριθ. 17/12-5-1971 σύμβασης παροχής πίστωσης ποσού 1.000.000 δρχ. μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 11-5-1973, β) της υπ' αριθ. 842/15-7-1969 σύμβασης χρεωλυτικού δανείου ποσού 1.000.000 δρχ. διάρκειας 10 ετών μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-3-1979, γ) της υπ' αριθ. 4/13-1-1970 σύμβασης χρεωλυτικού δανείου ποσού 1.800.000 δρχ., διάρκειας 6 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1975, δ) της υπ' αριθ. 273/3-3-1971 σύμβασης χρεωλυτικού δανείου ποσού 1.800.000 δρχ., διάρκειας 10 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1980 και ε) της υπ' αριθ. 648/31-7-1972 σύμβασης χρεωλυτικού δανείου μεταξύ της εναγομένης και του Π. Γ. και προς εξασφάλιση του δανείου αυτού, αποτελούμενης της άνω σύμβασης εκ δύο τμημάτων, του μεν πρώτου τμήματος εκ δραχμών 1.350.000, διάρκειας 12 ετών, της τελευταίας δόσης καταβλητέας την 31-3-1984, του δε δεύτερου τμήματος εκ δραχμών 950.000, διάρκειας 8 ετών, της τελευταίας δόσης καταβλητέας την 31-3-1980. 5) Υποθήκη για 4.000.000 δρχ. (ήτοι 11.738,81 ευρώ) εγγραφείσα, την 22-7-1976, στον τόμο 8 και φύλλο 788 στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 28/20-7-1976 σύμβασης παροχής πίστωσης μεταξύ της εναγομένης και του Π. Γ., ποσού 2.000.000 δρχ. και προς εξασφάλιση της σύμβασης αυτής και λήξεως, την 31-12-1978, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 6) Υποθήκη για 2.000.000 δρχ. (ήτοι 5.869,41 ευρώ), εγγραφείσα, την 13-6-1977, στον τόμο 8 και φύλλο 788, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 25/3-6-1977 σύμβασης παροχής πίστωσης μεταξύ της εναγομένης και του Π. Γ., ποσού 1.000.000 δρχ. και προς εξασφάλιση της σύμβασης αυτής και λήξεως την 31-12-1979, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 7) Υποθήκη για 11.000.000 δρχ. (ήτοι 32.281,73 ευρώ), εγγραφείσα, την 25-7-1978, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 27/19-7- 1978 σύμβασης παροχής πίστωσης μεταξύ της εναγομένης και του Π. Γ., ποσού 5.500.000 δρχ. και προς εξασφάλιση της σύμβασης αυτής και λήξεως, την 31-12-1980, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 8) Υποθήκη για 550.000 δρχ. (ήτοι 1.614,09 ευρώ) εγγραφείσα, την 13-5-1980 στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 230/12-5-1980 σύμβασης ισόποσου χρεωλυτικού δανείου, διάρκειας 7 ετών, μεταξύ της εναγομένης και του Π. Γ. και προς εξασφάλιση του δανείου αυτού, της τελευταίας δόσης καταβλητέας την 31-12-1986. 9) Υποθήκη για 1.000.000 δρχ. (ήτοι 2.934,70 ευρώ), εγγραφείσα, την 6-5-1981 στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 106/5-5-1981 σύμβασης ισόποσης παροχής πίστωσης μεταξύ της εναγομένης και του Π. Γ., προς εξασφάλιση της σύμβασης αυτής και λήξεως, την 31-12-1982, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 10) Υποθήκη για 1.162.500 δρχ. (ήτοι 3.411,59 ευρώ) εγγραφείσα, την 14-10-1981, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει των υπ' αριθ. 400/12-10-1981 και 402/12-10-1981 χρεωλυτικών δανείων μεταξύ της εναγομένης και του Π. Γ., ποσού 322.500 δρχ. και 840.000 δρχ. αντίστοιχα, διάρκειας 2 και 9 ετών, αντίστοιχα και προς εξασφάλιση των δανείων αυτών, των τελευταίων δόσεων καταβλητέων την 31-10-1983 και 31-12-1991, αντίστοιχα. 11) Υποθήκη για 15.000.000 δρχ. (ήτοι 44.020,54 ευρώ) εγγραφείσα, την 19-7-1982, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 9/13-7-1982 σύμβασης ισόποσης παροχής πίστωσης μεταξύ της εναγομένης και του Π. Γ., προς εξασφάλιση της σύμβασης αυτής και λήξεως την 31-12-1985, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 12) Υποθήκη για 35.000.000 δρχ. (ήτοι 102.714,60 ευρώ) εγγραφείσα, την 2-2-1984, στον τόμο 13 και φύλλο 1235, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 45/30-1-1984 σύμβασης παροχής πίστωσης μεταξύ της εναγόμενης και του Π. Γ., η οποία αφορά σε βραχυπρόθεσμο δάνειο ποσού 14.000.000 δρχ. και σε μεσοπρόθεσμο δάνειο ποσού 3.500.000 δρχ., προς εξασφάλιση των δανείων αυτών και μέχρι το διπλάσιο των άνω ποσών (28.000.000 δρχ. και 7.000.000 δρχ.) με ημερομηνία λήξης την 31-12-1986 με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 13) Υποθήκη για 30.000.000 δρχ. (ήτοι 88.047,09 ευρώ) εγγραφείσα, την 19-8-1985, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 418/14-8-1985 σύμβασης παροχής ισόποσης πίστωσης μεταξύ της εναγομένης και του Π. Γ., προς εξασφάλιση της σύμβασης αυτής, λήξεως την 31-12-1987 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 14) Υποθήκη για 40.000.000 δρχ. (ήτοι 117.388,11 ευρώ) εγγραφείσα, την 20-6-1986, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 141/19-6-1986 σύμβασης παροχής ισόποσης πίστωσης μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 31-12-1988 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 15) Υποθήκη για 50.000.000 δρχ. (ήτοι 146.735,14 ευρώ) εγγραφείσα, την 21-7-1995, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού δυνάμει της υπ' αριθ. 252/20-7- 1995 σύμβασης παροχής πίστωσης με ανοικτό λογαριασμό μεταξύ της εναγομένης και του Π. Γ., ποσού 25.000.000 δρχ. και προς εξασφάλιση της σύμβασης αυτής, λήξεως την 31-12-1988, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 16) Υποθήκη για 29.500 ευρώ εγγραφείσα, την 16-7-2008, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 62/15-7-2008 σύμβασης χρεωλυτικού δανείου πενταετούς διάρκειας μεταξύ της εναγομένης, του ενάγοντος και του Π. Γ. ποσού της σύμβασης 117.000 ευρώ και προς εξασφάλιση του δανείου αυτού, της τελευταίας δόσης καταβλητέας, την 31-12-2012. Εξάλλου, σε αγροτεμάχιο του αποβιώσαντος, την 1-12-2008, πατέρα του ενάγοντος, Π. Γ., εμβαδού 5.456 τ.μ. και κατά νεότερη καταμέτρηση 4.508,20 τ.μ., το οποίο βρίσκεται στη θέση "..." ή "..." της Κτηματικής περιφέρειας της Κοινότητας Αυλώνα Αττικής και εμφαίνεται στο από Σεπτεμβρίου 1971 σχεδιάγραμμα του πολιτικού μηχανικού Π. Μ., εγγράφηκαν οι εξής υποθήκες: 1) Υποθήκη για 30.000.000 δρχ. (ήτοι 88.047,09 ευρώ), εγγραφείσα, την 19-8- 1985, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 418/14-8-1985 σύμβασης παροχής ισόποσης πίστωσης μεταξύ της εναγομένης και του Π. Γ., προς εξασφάλιση της σύμβασης αυτής, λήξεως την 31-12-1987 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 2) Υποθήκη για 40.000.000 δρχ. (ήτοι 117.388,11 ευρώ) εγγραφείσα, την 20-6-1986, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 141/19-6-1986 σύμβασης παροχής ισόποσης πίστωσης μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 31-12-1988 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 3) Υποθήκη για 50.000.000 δρχ. (ήτοι 146.735,14 ευρώ) εγγραφείσα, την 21-7-1995, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 252/20-7-1995 σύμβασης παροχής πίστωσης με ανοικτό λογαριασμό μεταξύ της εναγομένης και του Π. Γ., ποσού 25.000.000 δρχ. και προς εξασφάλιση της σύμβασης αυτής, λήξεως την 31-12-1988, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 4) Υποθήκη για 29.500 ευρώ εγγραφείσα, την 16-7-2008, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 62/15-7- 2008 σύμβασης χρεωλυτικού δανείου, πενταετούς διάρκειας, μεταξύ της εναγομένης, του ενάγοντος και του Π. Γ., ποσού της σύμβασης 117.000 ευρώ και προς εξασφάλιση του δανείου αυτού, της τελευταίας δόσης καταβλητέας την 31-12-2012. Επίσης, σε αγροτική έκταση του αποβιώσαντος, την 1-12-2008, πατέρα του ενάγοντος, Π. Γ., εμβαδού 539 τ.μ., η οποία βρίσκεται στη θέση "... ή ..." της Κτηματικής περιφέρειας της Κοινότητας Αυλώνα Αττικής και εμφαίνεται στο από Σεπτεμβρίου 1971 σχεδιάγραμμα του μηχανικού Π. Μ., καθώς και σε αγροτική έκταση του ιδίου, εμβαδού 4.700 τ.μ., η οποία βρίσκεται στη θέση "..." της περιφέρειας Κοινότητας Αυλώνα Αττικής και εμφαίνεται στο συνημμένο σχεδιάγραμμα του υπ' αριθ. ... συμβολαίου του Συμβολαιογράφου Μαραθώνα Σ. Β., εγγράφηκαν οι εξής υποθήκες: 1) Υποθήκη για 30.000.000 δρχ. (ήτοι 88.047,09 ευρώ) εγγραφείσα, την 19-8-1985, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 418/14-8- 1985 σύμβασης παροχής ισόποσης πίστωσης μεταξύ της εναγομένης και του Π. Γ., προς εξασφάλιση της σύμβασης αυτής, λήξεως την 31-12-1987 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 2) Υποθήκη για 40.000.000 δρχ. (ήτοι 117.388,11 ευρώ) εγγραφείσα, την 20-6-1986, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 141/19-6-1986 σύμβασης παροχής ισόποσης πίστωσης μεταξύ της εναγομένης και του Π. Γ. και προς εξασφάλιση της σύμβασης αυτής, λήξεως την 31- 12-1988 και με παράταση δύο ετών, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 3) Υποθήκη για 50.000.000 δρχ. (ήτοι 146.735,14 ευρώ) εγγραφείσα την 21-7-1995, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 252/20-7-1995 σύμβασης παροχής πίστωσης με ανοικτό λογαριασμό μεταξύ της εναγομένης και του Π. Γ., ποσού 25.000.000 δρχ. και προς εξασφάλιση της σύμβασης αυτής, λήξεως την 31-12-1988, ημερομηνία κατά την οποία έκλεισε ο ανοικτός λογαριασμός που τηρούνταν με την άνω σύμβαση. 4) Υποθήκη για 29.500 ευρώ εγγραφείσα, την 16-7-2008, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 62/15-7-2008 σύμβασης χρεωλυτικού δανείου, πενταετούς διάρκειας, μεταξύ της εναγομένης, του ενάγοντος και του Π. Γ., ποσού της σύμβασης 117.000 ευρώ και προς εξασφάλιση του δανείου αυτού, της τελευταίας δόσης καταβλητέας την 31-12-2012. Τέλος, σε αγροτική έκταση του αποβιώσαντος, την 1-12-2008, πατέρα του ενάγοντος, Π. Γ., εμβαδού 1.850 τ.μ., η οποία βρίσκεται στη Θέση "..." της κτηματικής περιφέρειας της Κοινότητας Αυλώνα Αττικής, εγγράφηκε, την 16-7-2008, υποθήκη για 29.500 ευρώ, στον τόμο 20 και φύλλο 1943, στα βιβλία υποθηκών του Υποθηκοφυλακείου Ωρωπού, δυνάμει της υπ' αριθ. 62/15-7-2008 σύμβασης χρεωλυτικού δανείου, πενταετούς διάρκειας, μεταξύ της εναγομένης, του ενάγοντος και του Π. Γ., ποσού της σύμβασης 117.000 ευρώ και προς εξασφάλιση του δανείου αυτού, της τελευταίας δόσης καταβλητέας την 31-12-2012. Ο ενάγων αποδέχθηκε την κληρονομιά του θανόντος πατέρα του με την υπ' αριθ. ...2010 πράξη αποδοχής κληρονομιάς της Συμβολαιογράφου Περιστεριού Χ. Κ., η οποία μεταγράφηκε στα βιβλία μεταγραφών του Υποθηκοφυλακείου Ωρωπού, στον τόμο 170 και με αριθμό 275. Από τα υπ' αριθ. πρωτ. 42560/4-6-2018, 43561/11-6-2018 και 53914/15-11-2018 έγγραφα, που επικαλείται και προσκομίζει η εναγομένη, προς τον ενάγοντα αποδεικνύεται ότι οι μοναδικές οφειλές του θανόντος πατέρα του προς αυτήν προέρχονται από την υπ' αρ. 342/2002 σύμβαση, το γεγονός δε της ύπαρξης εκκρεμών οφειλών συνεπάγεται την άρνησή της να συναινέσει στην εξάλειψη όλων των ανωτέρω υποθηκών. Ωστόσο, με την υπ' αριθ. 342/31-12-2002 πρόσθετη πράξη ρύθμισης οφειλών ρυθμίστηκε η εξόφληση των οφειλών του θανόντος από τις υπ' αριθ. 252/1995, 26/1992, 418/1985, 209/1995, 25/1992 και 402/1981 συμβάσεις του με την "Αγροτική Τράπεζα της Ελλάδος Α.Ε.". Συνεπώς, οι οφειλές του από τις υπόλοιπες συμβάσεις που αναφέρονται ανωτέρω έχουν εξοφληθεί. Επίσης, από τις έξι αυτές συμβάσεις, για τις οποίες αναφέρεται ότι υπάρχουν οφειλές, μόνο για την εξασφάλιση τριών από αυτές έχουν εγγράφει ορισμένες από τις υποθήκες που αναφέρονται ανωτέρω και συγκεκριμένα για τις υπ' αριθ. 252/1995, 418/1985 και 402/1981 συμβάσεις. Στην πρόσθετη αυτή πράξη ρύθμισης ορίζονται, μεταξύ άλλων, τα εξής: "Ρητά συμφωνείται μεταξύ των συμβαλλομένων ότι με βάση την παρούσα πρόσθετη πράξη, που αποτελεί αναπόσπαστο μέρος των προαναφερόμενων δανειστικών συμβάσεων, το πιο πάνω ποσό (147.000 ευρώ) ρυθμίζεται, σύμφωνα με την παράγραφο 2 της υπ' αριθ. 4216/Β/269/7-2- 2001 απόφασης του Υπουργού Εθνικής Οικονομίας και Οικονομικών και με την εγγύηση του Ελληνικού Δημοσίου και αποτελεί πλέον ένα νέο δάνειο προς τον οφειλέτη, το οποίο διέπεται από τους παρακάτω όρους: Περίοδος αποπληρωμής του πιο πάνω δανείου μαζί με τους τόκους του κεφαλαίου συμφωνείται στα δεκαπέντε (15) έτη από 1-1-2001 με επιτόκιο το επιτόκιο των ρυθμίσεων της Α.Τ.Ε. Α.Ε. που ισχύει κάθε φορά. ... Κατά πάσα περίπτωση ρητώς συμφωνείται και γίνεται αποδεκτό ότι άπαντες οι όροι και συμφωνίες των προαναφερόμενων δανειστικών συμβάσεων ως και οι εγγεγραμμένες υποθήκες για τη διασφάλιση των δανείων παραμένουν έγκυρες, ισχυρές και απρόσβλητες για τη διασφάλιση τόσο των άληκτων όσο και των ληξιπρόθεσμων δόσεων, όπως ρυθμίζονται με την παρούσα πρόσθετη σύμβαση". Από τους όρους αυτούς προκύπτει ότι συνέτρεξε για τις τρεις αυτές συμβάσεις, ως νόμιμος λόγος απόσβεσης της παλαιάς ενοχής, η ανανέωση, ύστερα από τη συμφωνία των μερών και με σαφή δήλωση της πρόθεσής τους ότι πρόκειται για "ένα νέο δάνειο προς τον οφειλέτη", κατά τα άρθρα 436 και 438 ΑΚ... Περαιτέρω, η συμφωνία ότι οι εγγεγραμμένες υποθήκες παραμένουν έγκυρες για τη διασφάλιση τόσο των άληκτων όσο και των ληξιπρόθεσμων δόσεων δεν συνεπάγεται ότι οι υπάρχουσες υποθήκες διατηρούνται, εξασφαλίζοντας και τη νέα ενοχή, κατόπιν της συναίνεσης του οφειλέτη, κατά το άρθρο 439 ΑΚ, διότι δεν έχουν τηρηθεί οι ανάλογες διατυπώσεις για τη σύσταση της υποθήκης, κατά το άρθρο 1260 ΑΚ, καθώς δεν εγγράφηκε η συμφωνία αυτή στα βιβλία υποθηκών...". Με βάση τις παραδοχές αυτές, το Εφετείο απέρριψε την έφεση της αναιρεσείουσας -εναγομένης κατά της πρωτοβάθμιας απόφασης, που έκρινε όμοια και δέχθηκε την αγωγή του αναιρεσίβλητου ως ουσιαστικά βάσιμη. Με αυτά που δέχθηκε και έτσι που έκρινε το Εφετείο, ορθά ερμήνευσε και εφάρμοσε τις ουσιαστικού δικαίου διατάξεις των άρθρων 436 και 438 του Α.Κ., τις οποίες δεν παραβίασε ευθέως, αφού οι προαναφερόμενες ουσιαστικές παραδοχές του πληρούσαν το πραγματικό των διατάξεων αυτών και δικαιολογούσαν την εφαρμογή τους, δεδομένου ότι, με την υπ' αριθ.342/2002 πρόσθετη πράξη ρύθμισης οφειλών, που καταρτίσθηκε μεταξύ του πατέρα του αναιρεσίβλητου - ενάγοντος και της αναιρεσείουσας - εναγομένης, ρυθμίστηκαν οι οφειλές του πατέρα του ενάγοντος από τις προγενέστερες καταρτισθείσες μεταξύ τους δανειακές συμβάσεις που δεν είχαν εξοφληθεί και συμφωνήθηκε ρητά μεταξύ τους ότι αυτή (ως άνω πρόσθετη πράξη -ρύθμιση οφειλών) αποτελεί νέο δάνειο, δηλαδή συνέτρεξε ως νόμιμος λόγος απόσβεσης των παλαιών ενοχών από τις προγενέστερες ανεξόφλητες δανειακές συμβάσεις η ανανέωση, ύστερα από τη συμφωνία των μερών και με σαφή δήλωση της πρόθεσής τους ότι πρόκειται για "ένα νέο δάνειο προς τον οφειλέτη". Επίσης το Εφετείο, κατά τη διαμόρφωση του ως άνω αποδεικτικού του πορίσματος, δεν προσέφυγε στους ερμηνευτικούς κανόνες των άρθρων 173 και 200 του ΑΚ, ούτε διαπίστωσε, έστω και έμμεσα, κάποιο κενό ή ασάφεια στις δηλώσεις βουλήσεως των συμβαλλομένων στην ως άνω πρόσθετη πράξη, ώστε να απαιτείται για την ερμηνεία τους η προσφυγή στους ως άνω ερμηνευτικούς κανόνες. Περαιτέρω το Εφετείο, υπό τις προεκτεθείσες παραδοχές του, δεν στέρησε την προσβαλλόμενη απόφασή του από νόμιμη βάση, καθόσον διέλαβε σ' αυτήν την απαιτούμενη αιτιολογία, που ανταποκρίνεται στο πραγματικό των προδιαληφθεισών ουσιαστικού δικαίου διατάξεων των άρθρων 436 και 438 του AK και καθιστά εφικτό τον αναιρετικό έλεγχο περί της ορθής εφαρμογής αυτών, τις οποίες έτσι δεν παραβίασε ούτε εκ πλαγίου, καθόσον αναφέρονται στην απόφαση, με σαφήνεια, επάρκεια και χωρίς αντιφάσεις τα πραγματικά περιστατικά που θεμελιώνουν το σαφώς διατυπούμενο ως άνω αποδεικτικό της πόρισμα και συγκεκριμένα: α) Ότι ο ενάγων αποδέχθηκε νόμιμα την κληρονομιά του θανόντος πατέρα του. β) Ότι οι μοναδικές οφειλές του θανόντος πατέρα του προς την εναγομένη προέρχονται από την υπ' αριθ. 342/2002 πρόσθετη πράξη ρύθμισης οφειλών, με την οποία ρυθμίστηκαν οι οφειλές του από τις υπ' αριθ. 252/1995, 26/1992, 418/1985, 209/1995, 25/1992 και 402/1981 συμβάσεις, που δεν είχαν εξοφληθεί και συνεπώς οι οφειλές του από τις υπόλοιπες συμβάσεις έχουν εξοφληθεί, από τις έξι δε αυτές συμβάσεις, μόνο για την εξασφάλιση τριών από αυτές, ήτοι των υπ' αριθ. 252/1995, 418/1985 και 402/1981 συμβάσεων έχουν εγγράφει ορισμένες από τις ένδικες υποθήκες. γ) Ότι με την πρόσθετη αυτή πράξη ρύθμισης οφειλών συμφωνήθηκε ρητά μεταξύ των συμβαλλομένων ότι αυτή αποτελεί ένα νέο δάνειο προς τον οφειλέτη και συνεπώς συνέτρεξε για τις τρεις αυτές συμβάσεις, ως νόμιμος λόγος απόσβεσης των παλαιών ενοχών, η ανανέωση, ύστερα από τη συμφωνία των μερών και με σαφή δήλωση της πρόθεσής τους ότι πρόκειται για "ένα νέο δάνειο προς τον οφειλέτη". δ) Ότι η συμφωνία ότι οι εγγεγραμμένες υποθήκες παραμένουν έγκυρες για τη διασφάλιση τόσο των άληκτων όσο και των ληξιπρόθεσμων δόσεων δεν συνεπάγεται ότι οι υπάρχουσες υποθήκες διατηρούνται, εξασφαλίζοντας και τη νέα ενοχή, κατόπιν της συναίνεσης του οφειλέτη, διότι δεν έχουν τηρηθεί οι ανάλογες διατυπώσεις για τη σύσταση της υποθήκης, ήτοι κατάρτιση συμβολαιογραφικού εγγράφου και εγγραφής της συμφωνίας αυτής στα βιβλία υποθηκών. Επομένως, οι μοναδικοί, από τους αριθ. 1 και 19 του άρθρου 559 ΚΠολΔ, λόγοι της αίτησης αναίρεσης, με τους οποίους η αναιρεσείουσα προσάπτει στην προσβαλλόμενη απόφαση την αιτίαση ότι δεν ερμήνευσε και δεν εφάρμοσε ορθά τις προαναφερόμενες διατάξεις ουσιαστικού δικαίου, ότι δεν ανέτρεξε ως όφειλε στους ερμηνευτικούς κανόνες των άρθρων 173 και 200 του ΑΚ και ότι δεν έχει νόμιμη βάση, διαλαμβάνοντας αντιφατικές και ανεπαρκείς αιτιολογίες, είναι αβάσιμοι. Κατ' ακολουθίαν των ανωτέρω, πρέπει να απορριφθεί η ένδικη αίτηση αναίρεσης και να διαταχθεί η εισαγωγή του παραβόλου αυτής στο δημόσιο ταμείο (άρθρο 495 παρ.3 ΚΠολΔ). Τα δικαστικά έξοδα του αναιρεσίβλητου, που παραστάθηκε και κατέθεσε προτάσεις, κατά παραδοχή σχετικού αιτήματός του, πρέπει να επιβληθούν στην αναιρεσείουσα, λόγω της ήττας της (άρθρα 176, 183, 191 παρ. 2 ΚΠολΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΙΠΤΕΙ την από 30/08/2022 αίτηση της ανώνυμης εταιρείας με την επωνυμία "ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ Α.Ε. ΥΠΟ ΕΙΔΙΚΗ ΕΚΚΑΘΑΡΙΣΗ" για αναίρεση της υπ' αριθ. 362/2022 απόφασης του Τριμελούς Εφετείου Αθηνών. ΔΙΑΤΑΣΣΕΙ την εισαγωγή του παραβόλου αυτής στο δημόσιο ταμείο και ΚΑΤΑΔΙΚΑΖΕΙ την αναιρεσείουσα στην πληρωμή των δικαστικών εξόδων του αναιρεσίβλητου, τα οποία ορίζει σε δύο χιλιάδες επτακόσια (2.700) ευρώ. ΚΡΙΘΗΚΕ, αποφασίσθηκε στην Αθήνα, στις 2 Σεπτεμβρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 26 Σεπτεμβρίου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρου 242 παρ.2, άρθρα 552, άρθρα 577 παρ.1, άρθρο 577 παρ. 3, άρθρα 1257, άρθρο 1281, άρθρου 1294, άρθρο 1317, άρθρων 436, άρθρο 439, άρθρα 849, άρθρου 559 αριθ. 1 του ΚΠολΔ, άρθρων 173, άρθρου 559 αριθ. 19, άρθρου 93 παρ.3, άρθρα 436, άρθρο 1260, άρθρου 559, άρθρο 495 παρ.3, άρθρα 176, άρθρου 242, άρθρα 577, άρθρο 577, άρθρου 93, άρθρο 495
Article Codes: ΚΠολΔ
Law References: nan
Total Articles Cited: 30

DATES MENTIONED: 26-2-2019|30-8-2022|1-12-2008|23-7-1969|15-7-1969|31-3-1979|14-1-1970|13-1-1981|31-12-1975|5-3-1971|3-3-1971|31-12-1980|17-6-1971|12-5-1971|11-5-1973|4-8-1972|31-7-1972|31-3-1984|31-3-1980|29-12-1972|22-12-1972|30-6-1986|30-6-1979|1-8-1973|30-7-1973|30-6-1983|22-8-1973|18-8-1973|17-8-1975|22-7-1976|31-12-1978|13-6-1977|3-6-1977|31-12-1979|25-7-1978|19-7-1978|13-5-1980|12-5-1980|31-12-1986|6-5-1981|5-5-1981|31-12-1982|14-10-1981|12-10-1981|31-10-1983|31-12-1991|19-7-1982|13-7-1982|31-12-1985|2-2-1984|30-1-1984|19-8-1985|14-8-1985|31-12-1987|20-6-1986|19-6-1986|21-7-1995|20-7-1995|31-12-1988|16-7-2008|15-7-2008|31-12-2012|1-12-1975|13-1-1970|20-7-1976|4-6-2018|11-6-2018|15-11-2018|31-12-2002|1-1-2001|30-08-2022|11-03-2024|02-09-2024|26-09-2024

SOURCE: https://areiospagos.gr/nomologia/apofaseis_DISPLAY.asp?cd=OGD9CPWWXLMS9UF583DIQ2C3RYU512&apof=1345_2024&info=ΠΟΛΙΤΙΚΕΣ -  Α2